stanford-oval/wikipedia huggingface dataset:
וו טאנג קלאן
אלבומים > (Enter the Wu-Tang (36 Chambers

אלבום הבכורה של הוו טאנג קלאן יצא 9 בנובמבר 1993 תחת הלייבל "לאוד". הוא נחשב על ידי רבים לאחד מאלבומי ההיפ הופ הטובים והמשפיעים של שנות ה-90. הצלחתו היוותה מנוף להצלחת ההיפ הופ מהחוף המזרחי בארצות הברית, וסגנונו הייחודי השפיע רבות על אמנים מהחוף המזרחי מבחינת ההפקה המוזיקלית המחוספסת וכן מבחינת התוכן המילולי הקיצוני. האלבום זכה להצלחה רבה במכירות והגיע למעמד פלטינה, ונחשב עד היום לאחד האלבומים הגדולים של שנות התשעים. אמנים רבים הושפעו מסגנון האלבום כגון: הנוטוריוס בי. איי. ג'י., נאז, ג'יי זי ומוב דיפ.
שניים מהסינגלים שיצאו מתוכו, "פרוטקט יא נק" ("protect ya neck") שהיה שיר המפתח באלבום, ו"ק.ר.י.ם" (C.R.E.A.M) נמצאים ברשימת 100 שירי הראפ הגדולים בכל הזמנים של מגזין הסורס. האלבום גם היווה את הפריצה של חברי ההרכב לתודעה, בעיקר מת'וד מן, אול' דירטי באסטרד ורייקוואן, שמכרו מיליוני עותקים באלבומי סולו.
בשנת 2016 נכלל C.R.E.A.M בפסקול סרט הקולנוע "משחקי חובה", ובאמצעותו הגדירה גיבורת הסרט, וי דלמוניקו, את זהותה כתושבת סטטן איילנד.
אלבומים > Wu-Tang Forever

4 שנים לאחר האלבום הראשון ולאחר סיבוב של קריירות סולו לחברי ההרכב (מאפיין בולט של הוו טאנג), יצא לאור האלבום השני של הוו טאנג ב-3 ביוני 1997. האלבום היה אלבום כפול. אף שלא זכה לחשיפה רבה בתקשורת, הגיע האלבום למקום הראשון במצעד המכירות בארצות הברית בזכות 650,000 עותקים בשבוע הראשון ויותר מ-8,000,000 עותקים בכל העולם בסך הכול. האלבום היה מועמד בטקס פרסי גראמי לאלבום השנה בראפ, אך הפסיד לפי דידי בקטגוריה זאת. האלבום, שהופק כולו על ידי ריזה, סימן את סוף "תוכנית החומש" של ריזה, והוא ויתר על שליטתו בהרכב, שהועברה למנהלים אולי גרנט ומיטשל דיגס.
אלבומים > The W

לאחר סיבוב שני של קריירות סולו של חברי ההרכב, שנחשב לפחות מוצלח מהסיבוב הראשון כיוון שריזה לא הפיק את הפרויקטים, התכנס ההרכב שוב כדי ליצור את האלבום השלישי, "דה דאבל-יו", שיצא לאוט ב־21 בנובמבר 2000. מי שלא השתתף באלבום אלא רק בשיר אחד בשם "קונדישינר" (Conditioner) הוא אול' דירטי באסטרד, שהיה במאסר בקליפורניה, אחרי שהפר את תנאי השחרור שלו. את השיר "קונדישינר" הוא הקליט דרך הטלפון בבתי כלא שמשמש אסירים בשיחות עם מבקריהם. באלבום בלט הסינגל Gravel Pit, ונכללו בו שיתופי פעולה עם אמנים כבאסטה ריימס, אייזק הייז, סנופ דוג ונאס. האלבום הגיע למעמד של פלטינה כפולה וזכה לביקורות טובות.
אלבומים > Iron Flag

פחות משנה לאחר "דה דאבל-יו", הוציא לאור ההרכב את אלבומם הרביעי "איירון פלאג" ב-21 בדצמבר 2001. שחרור האלבום שנה בלבד לאחר אלבומם הקודם היה מהלך לא שגרתי אצל הוו טאנג ובהיפ הופ באופן כללי. חברת התקליטים לאוד הייתה על סף סגירה, מה שהוביל לניהול יחסי ציבור לא נכונים ולכן האלבום מכר מעט עותקים (687,000) והגיע למעמד אלבום זהב בלבד. עטיפת האלבום מעוצבת בהשראת התמונה המפורסמת של חיל הנחתים האמריקאי מהקרב על איוו ג'ימה.
אלבומים > 8 Diagrams

בין האלבום הרביעי לחמישי עברו על ההרכב סכסוכים ומשברים, בעיקר מותו של אחד ממקימי ההרכב אול' דירטי באסטרד. הוא נפטר כתוצאה משקיות קוקאין שהיו מוסתרות בקיבתו (הוא מת ב-13 בנובמבר 2004, בן 36 במותו). בדצמבר 2006 חתם ההרכב חוזה לאלבום אחד עם חברת התקליטים אס.אר.סי רקורדס לאור חוסר התפקוד של חברת התקליטים "לאוד". האלבום תוכנן לצאת ב-13 בנובמבר 2007, יום השנה השלישי למותו של אול' דירטי באסטרד, אך לבסוף ראה אור ב-11 בדצמבר 2007. שם האלבום נגזר משמו של סרט קונג פו בשם אייט דיאגרם פול פייטר ("eight diagram pole fighter"). האלבום זכה להצלחה נמוכה מאוד כשמכר רק מעט מעל 150,000 עותקים.
אלבומים > A Better Tomorrow

האלבום יצא ב-2 בדצמבר 2014.
אלבומים > Once Upon a Time in Shaolin

הקלטת האלבום נמשכה כשש שנים, והופק על ידי ריזה ו-Cilvaringz. האלבום הכפול יצא ב-2015, והוגבל לעותק יחיד שנמכר במכירה פומבית למרטין שקרלי (אנ'), שהיה מנכ"ל חברת תרופות בשם Turing Pharmaceuticals, תמורת שני מיליון דולרים, מה שהפך את האלבום ליצירה המוזיקלית היקרה ביותר שנמכרה אי פעם. מעט לאחר מכן, מרטין שקרלי העלה את מחירה של תרופה חיונית לנשאי HIV ב-5,000%, מה שהפך אותו למנכ"ל השנוא ביותר באמריקה. לדבריו של ריזה, האלבום נמכר לשקרלי לפני שהעלה את מחיר התרופה, ולפני שהורשע שקרלי בהונאות משקיעים ונכנס לכלא. לאחר שגילה זאת, טוען כי הוא ו-Cilvaringz תרמו חלק נכבד מן ההכנסות ממכירת האלבום לצדקה.
אלבומים > The Saga Continues

האלבום השביעי של ההרכב יצא לאור ב-13 באוקטובר 2017, חברי ההרכב קיצרו את שמו לוו טאנג בלבד בעת הוצאת האלבום בעקבות חילוקי דעות של U-GOD (חבר בהרכב משכבר הימים) עם חברי ההרכב בנוגע לתמלוגים. כבר בשבוע הראשון נמכרו כ-19,461 עותקים של האלבום והוא זכה להתעניינות רבה מצד חובבי הז'אנר. העובדה שריזה הפיק את האלבום בשותפות עם הדיג'יי של ההרכב מת'מטיקס אשר מזוהה זמן רב עם ההרכב ובקיא בסגנון המחוספס והייחודי של הוו טאנג קלאן נתן לאלבום פן נוסטלגי אשר לפי ביקורות רבות החזיר את חובבי ההרכב לתקופה של שיא ההצלחה של ההרכב.
טלוויזיה

בשנת 2019, שודרה סדרת דוקו על סיפורו של ההרכב, בהשתתפות חברי ההרכב ובהפקת ריזה.
סדרת דרמה על היווצרות ההרכב בשם "וו טאנג קלאן, סאגה אמריקאית" (אנ'), עלתה לשידור בשירות הולו בספטמבר 2020
הערות שוליים

↑  Nerve (2016), נבדק ב-2018-05-22
↑  HipHopDX - https://hiphopdx.com, Martin Shkreli Plans To Bail-Out Bobby Shmurda, HipHopDX, ‏2015-12-16
1 2  "Pharma's Bad Boy Exec Martin Shkreli Paid $2 Million for Wu-Tang Clan's New Record". Bloomberg.com (באנגלית אמריקאית). נבדק ב-2021-01-28.
↑   "המנכ"ל השנוא באמריקה" מבקש להשתחרר מהכלא כדי לפתח תרופה לקורונה, באתר TheMarker‏, 22 באפריל 2020
↑  סוכנויות הידיעות, שבע שנות מאסר לאיש "השנוא באמריקה", באתר ynet, 10 במרץ 2018
↑  הדוקו של אוגוסט ב-STINGTV, באתר www.stingtv.co.il
↑  Video: New Teaser Trailer for "Wu-Tang: An American Saga" | TheFutonCritic.com, www.thefutoncritic.com
↑   ניב הדס, לא רק לחובבי היפ הופ: זו סדרת הפשע הכיפית של העונה, באתר הארץ, 24 בספטמבר 2019
| --- | --- |
בקרת זהויות :  NLI: 987007411928605171  BIBSYS: 9016672  BnF: cb13978521v (data)  GND: 10304876-5  ISNI: 0000 0001 2161 2813  LCCN: no97050791  MusicBrainz: 0febdcf7-4e1f-4661-9493-b40427de2c13  NKC: xx0024172  NLA: 36679049  SUDOC: 082304149  Trove: 1389862  VIAF: 132705255   WorldCat (עם VIAF): 132705255 
ההרכב בהופעה בשנת 2007
מגדל ויקטוריה (גרנזי)

| --- | --- |

 מידע כללי
 סוג:  מונומנט, מגדל 
 על שם:  ויקטוריה, מלכת הממלכה המאוחדת 
 מיקום:  סנט פיטר פורט 
 מדינה:  גרנזי 
 הקמה ובנייה
 תקופת הבנייה:  ? – העשור של 1840
 תאריך פתיחה רשמי:  שנות ה־40 של המאה ה־19 
 מידות
 גובה:  31 מ' 
 
 קואורדינטות:  49°27′29″N 2°32′34″W﻿ / ﻿49.4581°N 2.5428°W﻿ / 49.4581; -2.5428
 he
 
מגדל ויקטוריה (באנגלית: Victoria Tower) הוא מבנה ואנדרטה, הניצב בעיר סנט פיטר פורט, בירת האי גרנזי.
היסטוריה

המגדל הוקם במחצית המאה ה-19, לציון ביקורם באי בשנת 1846 של המלכה ויקטוריה ובעלה הנסיך אלברט. ביקורם היה חטוף ומפתיע, אך חשוב, שכן היה הביקור המלכותי הבריטי הראשון באי.
המגדל ניצב בגובה של 61 מטר מעל פני הים, בנקודה גבוהה המשקיפה על הנמל של סנט פיטר פורט בחוף המזרחי של האי. אבן הפינה למגדל הונחה בטקס רב משתתפים בראשות מושל האי ג'ון בל (אנ'), שנערך ב-27 במאי 1848. באותו מעמד הוטמנה ביסודות המגדל קפסולת זמן שהכילה מטבעות של בריטניה ושל גרנזי. מתכנן המגדל היה האדריכל הסקוטי ויליאם קולינג (William Colling).
סביב המגדל הוקם גן ציבורי, שבו הוצבו שני תותחים רוסיים שנלקחו שלל במהלך מלחמת קרים. מאוחר יותר הם נלקחו מהמקום, ובמקומם הוצבו ארבעה תותחים גרמנים ממלחמת העולם הראשונה. שניים מהם מוצבים עדיין בגן.
בשנת 1859 ערכו המלכה ויקטוריה והנסיך אלברט ביקור שני באי, שבמהלכו ביקרו גם במגדל.
בשנת 1999 נסגר המגדל לציבור בשל בעיות בטיחות. לאחר שיפוצים הוא שב ונפתח לקהל שבע שנים לאחר מכן.
המגדל

המגדל, שגובהו 31 מטר, נבנה בעיקרו מאבן גרניט ורודה שהופקה במחצבה מקומית. חתך המגדל הוא רבוע וקירותיו משופעים. בראשו מעקה מבוצר ועליו ארבעה צריחים מרובעים ומבנה מתומן המוכתר בנזר של אבן. מדרגות בתוך המגדל מובילות אל מרפסת תצפית בראשו, שממנה נשקף מראה מרהיב של העיר סנט פיטר פורט וסביבותיה.
האדריכל קולינג שאב השראה בתכנון המגדל ממבנים של ימי הביניים, דוגמת הפאלאצו פובליקו בעיר סיינה שבאיטליה.[דרוש מקור]
חוק בתי המשפט (עבירות שענשן מוות)

| --- | --- |

 פרטי החוק
 תאריך חקיקה:  31 בינואר 1961
 תאריך חקיקה עברי:  י"ד בשבט תשכ"א
 גוף מחוקק:  הכנסת הרביעית
 חוברת פרסום:  ספר החוקים 325 מ-6 בפברואר 1961, עמ' 24
 הצעת חוק:  ממשלתית
 משרד ממונה:  משרד המשפטים
 מספר תיקונים:  1
 נוסח מלא:  הנוסח המלא
 
חוק בתי המשפט (עבירות שענשן מוות), תשכ"א–1961 נחקק על ידי הכנסת הרביעית כחלק מההכנות למשפט אייכמן, שעסק בעבירות שענשן מוות.
היסטוריה חקיקתית

בשנת 1960 לכד "המוסד" בארגנטינה את הפושע הנאצי אדולף אייכמן וחטף אותו לישראל. בתום חקירתו הוגש נגדו כתב אישום בבית המשפט המחוזי בירושלים, ובו פשעים שעונשם מוות. ממשלת ישראל, בראשותו של דוד בן-גוריון, לא רצתה שבראש ההרכב במשפט זה ישב נשיא בית המשפט המחוזי בנימין הלוי, שנתן את פסק הדין השנוי במחלוקת במשפט שנודע בשם "משפט קסטנר", וכדי למנוע זאת נחקק החוק שלפנינו, הקובע שאב בית הדין במשפט שעונשו מוות יהיה שופט בית המשפט העליון. דברי ההסבר להצעת החוק מציגים נימוק שונה: "הרכב כזה של בית המשפט בדיון בפשעים חמורים היה קיים בארץ עד שבוטל על ידי פקודת בתי משפט (הוראות מעבר), תש"ח-1948." סיעת מק"י בכנסת התנגדה לסעיף זה, בהיותו מכוון נגד הלוי, מועצת תלמידי הפקולטה למשפטים של האוניברסיטה העברית בירושלים ראתה בסעיף זה התערבות לא ראויה של הרשות המבצעת בתחומי הרשות השופטת, ופגיעה בכבודו של הלוי.
החוק אושר בכנסת ב-31 בינואר 1961, תוך שבועיים מיום שהוגש לכנסת מטעם הממשלה וכחודשיים לפני תחילתו של משפט אייכמן. בהתאם לחוק, בראש הרכב השופטים יש שופט בית המשפט העליון משה לנדוי, ועמו ישבו בדין שופטי בית המשפט המחוזי בנימין הלוי ויצחק רווה.
מאז חקיקתו תוקן החוק פעם אחת, בתיקון עקיף במסגרת חקיקתו של חוק סדר הדין הפלילי, תשכ"ה-1965, שבו בוטלו סעיפים 3, 4 ו-6 לחוק בתי המשפט (עבירות שענשן מוות). הסעיפים שבוטלו:
סעיף 3: במשפט שחוק זה חל עליו יירשם הפרוטוקול בידי אב בית הדין או בידי רושם או בידי קצרן או במכשירי הקלטה או כדרך אחרת, או חלקו בדרך אחת וחלקו בדרך אחרת, הכל כפי שיורה אב בית הדין. בוטל משום שבחוק סדר הדין הפלילי נקבע כלל זה ביחס לכל משפט.
סעיף 4: השיב הנאשם במשפט כאמור על כתב האישום כי הוא מודה באשמה, רשאי בית המשפט להמשיך בדיון כאילו הנאשם לא הודה באשמה. סעיף זה נועד למנוע מצב שבו אייכמן יודה באשמה, וכך לא יאפשר לתביעה להציג את הזוועות שבמלוא פשעיו לפרטיהם.
סעיף 6: בהליכי משפט שחוק זה חל עליו לא ישים עצמו אדם צד אזרחי ולא תוגש תביעה אזרחית. סעיף זה נועד לבלום ניסיונות של עורכי דין אחדים, בהם שמואל תמיר, לייצג בתביעה אזרחית, ובכך לקבל את הזכות לחקור את אייכמן ואת העדים. הסעיף בוטל משום שבחוק סדר הדין הפלילי נקבע כלל זה ביחס לכל משפט פלילי.
יוסף חריף, פרשן העיתון "מעריב" ראה בחוק זה חוק פרסונלי, ואף כינה אותו "חוק אייכמן", וכך כינה אותו גם העיתון "על המשמר", אך החוק (בנוסחו המקוצץ) בא לידי ביטוי, 26 שנים לאחר שנחקק, גם במשפט דמיאניוק, שבו שופט בית המשפט העליון דב לוין היה אב בית הדין, ואתו ישבו בהרכב שופטי בית המשפט המחוזי צבי טל ודליה דורנר.
הוראות החוק

סעיף 1: חוק זה יחול, על אף האמור בכל דין אחר, על משפטים בבית משפט מחוזי בשל עבירות שענשן מוות, בין שנקבע עונש זה כעונש חובה ובין שלא נקבע כך, בין שבכתב האישום נכללו עבירות כאלה בלבד ובין שנכללו בו גם עבירות אחרות.
סעיף 2: במשפט שחוק זה חל עליו ידון בית המשפט המחוזי בשלושה, שהם שופט בית המשפט העליון, והוא אב בית הדין, ושני שופטי בית משפט מחוזי. אב בית הדין ייקבע על ידי נשיא בית המשפט העליון. שני השופטים האחרים ייקבעו על ידי נשיא בית המשפט המחוזי או סגן נשיא על פי הוראות חוק בתי המשפט, תשי״ז–1957.
סעיף 5: במשפט שחוק זה חל עליו רשאי אב בית הדין להורות שנאשם אשר בחר להעיד, יתן עדותו מתא הנאשמים. סעיף זה בא לאפשר לאייכמן להעיד מתוך תא הזכוכית המאובטח שבו שהה, במקום שייגש לדוכן העדים, כמקובל.
סעיף 7 קובע שעונש מיתה יבוצע בתלייה, כאמור בסעיף 38 לפקודת החוק הפלילי, 1936.
הערות שוליים

1 2  גל אמיר ואספהאן בהלול, "שישה מיליון קטגורים ושלושה סנגורים – עורכי הדין הפלסטינים ומשפט אייכמן", משפט והיסטוריה א, 2024
↑  הממשלה מנסה להצר יריעת־המשפט של אייכמן, קול העם, 11 בינואר 1961
↑  הצעת חוק בתי המשפט (עבירות שעונשן מוות), תשכ"א-1961­, ה"ח 445 מ-16 בינואר 1961
↑  בשביל עניין אייכמן שונו סדרי המשפט בישראל, קול העם, 1 בפברואר 1961
↑  מועצת תלמידי הפקולטה למשפטים, פגיעה בכבוד המשפט, חרות, 30 בינואר 1961
↑  חוק בתי המשפט (עבירות שענשן מוות), תשכ"א–1961, ס"ח 325 מ-6 בפברואר 1961
↑  השופטים מ. לנדוי , ד"ר ב. הלוי וד"ר י. רווה ידונו את אייכמן, למרחב, 27 בפברואר 1961
↑  חוק סדר הדין הפלילי, תשכ"ה-1965, ס"ח 458 מ-15 ביולי 1965
1 2  חוק בתי־המשפט יתוקן בקשר למשפט אייכמן, הצופה, 11 בינואר 1961
1 2  יוסף חריף, ,חוק אייכמן' - בכנסת, מעריב, 11 בינואר 1961
↑  אושר "חוק אייכמן", על המשמר, 1 בפברואר 1961
↑  גלי בן-אור, 'בצווארו עד יציאת נשמתו' – על תחייתה של פקודת החוק הפלילי, 1936 במאגר החקיקה הלאומי ועל גלגוליו של סעיף 38 לפח"פ, ICON-S-IL Blog
אנדרטת ויקטוריה (הודו)

| --- | --- |

 מידע כללי
 סוג:  היסטוריה
 מיקום:  Ward No. 63, Kolkata Municipal Corporation 
 מדינה:  הודו 
 הקמה ובנייה
 תקופת הבנייה:  ?–1921
 תאריך פתיחה רשמי:  1921 
 חומרי בנייה:  Makrana marble 
 אדריכל:  ויליאם אמרסון 
 סגנון אדריכלי:  Indo-Saracenic architecture 
 
 קואורדינטות:  22°32′42″N 88°20′33″E﻿ / ﻿22.5449°N 88.3425°E﻿ / 22.5449; 88.3425
 אתר רשמי
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאנדרטת ויקטוריה(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיאנדרטת ויקטוריה
 
אנדרטת ויקטוריה או ויקטוריה ממוריאל הול (באנגלית: Victoria Memorial Hall) הוא מבנה בקולקטה שהוקם להנצחת זכרה של המלכה ויקטוריה ומשמש כיום כמוזיאון.
תכנון ובנייה

היוזמה לבניית האנדרטה הייתה של לורד קרזון, מושל הודו בזמן פטירתה של המלכה ויקטוריה. המבנה תוכנן על ידי ויליאם אמרסון בסגנון הודי-ערבי המשלב יסודות מוגוליים. לורד רידזדייל והבוטנאי דייוויד פריין תכננו את הגנים. המבנה כולו תוכנן כסמל להצלחת השלטון הבריטי בהודו. אבן הפינה למבנה הונחה בשנת 1906, אך המבנה לא הושלם אלא בשנת 1921.
האדריכל ויליאם אמרסון תכנן את התוכנית העיקרית של המבנה. מדובר בבניין דו קומתי, בעל שתי כנפיים, שבמרכזו כיפה גדולה. הוא בנוי משיש לבן מסוג מקרנה. אורכו של הבניין 103 מטר, רוחבו 69 מטר, וגובהו 56 מטר. הוא שוכן בלב פארק המשתרע על פני 260,000 מטר רבוע.
הבנייה מומנה כולה באמצעות כספים שנגבו מהמחוזות ההודיים, ללא השתתפות כספית של הממשלה הבריטית.
המבנה כיום

ויקטוריה ממוריאל משמש כיום כמוזיאון, המציג אוסף גדול של חפצים הקשורים למלכה ויקטוריה ולשלטון הבריטי בהודו. במבנה יש גלריה ובו דיוקנאות של המלכה ויקטוריה, בעלה הנסיך אלברט, וציורים המתארים את חייהם.
לאחר שהודו קיבלה את עצמאותה נוסף למבנה אגף ובו חפצים וציורים הקשורים למאבק של ההודים לעצמאות.
פסלה של המלכה ויקטוריה בתוך האנדרטה
מבט מן הצד
פסלו של מושל הודו, לורד קרזון, בחזית האנדרטה
דגראסי – דמויות

דגראסי היא זיכיון טלוויזיוני קנדי, שעוקב אחר קורותיהם של בני נוער מרחוב דגראסי, שבטורונטו, קנדה.
זוהי רשימת הדמויות הראשיות שהופיעו בסדרות חטיבת הביניים דגראסי ותיכון דגראסי (1987-1991) ודגראסי: הדור הבא ודגראסי: הכיתה הבאה (2001-2017). הסדרות פונות לבני הנעורים וייחודן בכך שהן משקפות באופן כן את הצדדים הלא זוהרים, ואת האפרוריות שנושא עמו גיל ההתבגרות.
הסדרה התגאתה בכך שהיא מלהקת "נערים אמיתיים", כלומר שחקנים לא מנוסים שתואמים את הגילאים שמוצגים בסדרה. השחקנים אף נהגו לאפר, להלביש ולספר את עצמם כדי להגביר את תחושת האותנטיות.
תוכן עניינים
חטיבת הביניים דגראסי ותיכון דגראסי: סטפני קיי • ג'ואי ג'רמייה • קייטלין ריאן • ארצ'י סימפסון (סנייק) • כריסטין נלסון (ספייק) • דרק ווילר (ווילז) • הת'ר ואריקה פארל • לוסי פרננדז • לוריין דלקורט (אל. די.) • שיין מקיי • אלכסה פפדופולוס • מישל אקסט • מלאני ברודי • קת'לין מיד • ריק מונרו • ארתור קובלאווסקי • ייק יו • ליז אורורק • סיימון דקסטר • סקוטר וובסטר • מאיה גולדברג • בריאנט לסטר תומאס (בי. אל. טי.) • טסה קמפנלי • קלוד טאנר
דגראסי: הדור הבא ודגראסי: הכיתה הבאה: אמה נלסון • מאני סנטוס • ליברטי ואן זאנט • ג'יי. טי. יורק • טובי אייזקס • שון קמרון • אשלי קרווין • ג'ימי ברוקס • פייג' מייקלצ'אק • ספינר מייסון • טרי מק'גרגור • הייזל אדן • קרייג מאנינג • אלי נאש • מרקו דל רוסי • אלכס נונז • ג'יי הוגארט • דארסי אדוורדס • דני ואן זאנט • שאנטיי בלאק • פיטר סטון • מיה ג'ונס • ג'וני דימרקו • קלייר אדוורדס • הולי ג'יי סינקלייר • ג'יין וון • סאב בהנדרי • אניה מקפירסון • ריילי סטאברוס • אלי בהנדרי • קיי. סי. גאת'רי • קונור דלוריאה • פיונה קווין • דקלן קווין • ג'נה מידלטון • דייב טרנר • ביאנקה דסוסה • דרו טורס • אדם טורס • איליי גולדסוורת'י • אוון מיליגן • מריסול לואיס • ג'ייק מרטין • קייטי מטלין • אימוג'ן מורנו • מו מאשקור • טריסטן מיליגן • מאיה מטלין • טורי סנטמריה • זיג נובאק • מייק דאלאס • בקי בייקר • לוק בייקר • קמפבל סונדרס • מיילס הולינגסוורת' • זואי ריבאס • וינסטון צ'ו • גרייס קרדינל • פרנקי הולינגסוורת' • האנטר הולינגסוורת' • טייני בל • לולה פסיני • שיי פאוורס • ג'ונה האק • גולדי נהיר • אזמה סונג • יעל ברון • ויג'יי מראז' • באאז נהיר • סעד אל'מליקי • ראשה זועבי
"חטיבת הביניים דגראסי" ו"תיכון דגראסי" > סטפני קיי

סטפני קיי (באנגלית: Stephanie Kaye; נולדה בשם סטפני קובלאווסקי) היא תלמידה לשעבר בדגראסי. היא אחותו הגדולה של ארתור קובלאווסקי. היא הייתה מלכת הכיתה, שהחלה להתנהג ולהתלבש בצורה פרובוקטיבית כדי לזכות בפופולריות. זה סיבך אותה בצרות לא מעט פעמים.
סטפני הייתה דמות ראשית בעונות 1–2 והופיעה ב-22 פרקים.
את סטפני גילמה השחקנית ניקול סטופמן.
"חטיבת הביניים דגראסי" ו"תיכון דגראסי" > ג'ואי ג'רמייה

ג'ואי ג'רמייה (אנ') (באנגלית: Joey Jeremiah) הוא בוגר דגראסי, מחזור 1992. הוא היה ידוע כילד מופרע, ליצן הכיתה וחביב הבנות. בבגרותו הוא ניהל סוכנות למכירת מכוניות משומשות.
הוא בזוגיות עם אישה בשם דיאן, נכון לדגראסי: הדור הבא, עונה 5. הוא יצא בעבר עם סטפני קיי (בכאילו), ליז או'רורק, היה מאורס לקייטלין ריאן, נשוי לג'וליה מאנינג-ג'רמיה וניהל רומן עם טסה קמפינלי.
ג'ואי היה דמות ראשית בעונות 1–5.
הוא שב להיות דמות ראשית בדגראסי: הדור הבא, עונות 2–5 והיה אורח בעונה 1. סך הכל הוא הופיע ב-94 פרקים.
את ג׳ואי גילם השחקן פאט מסטרויאני (אנ').
"חטיבת הביניים דגראסי" ו"תיכון דגראסי" > קייטלין ריאן

קייטלין ריאן (באנגלית: Caitlin Ryan) היא בוגרת דגראסי, מחזור 1993. היא הייתה ידועה כנערה דעתנית שפועלת למען נושאים כמו איכות הסביבה, זכויות בעלי החיים ופמיניזם.
היא הייתה חברה טובה של ספייק, מאיה גולדברג, סוזי ריברה ולוסי פרננדז.
היא רווקה, נכון לדגראסי: הדור הבא, עונה 7. היא יצאה בעבר עם ריק מונרו, קלוד טאנר, ג'ואי ג'רמיה (לו היא אף הייתה מאורסת) והבמאי קווין סמית'.
קייטלין הייתה דמות ראשית בעונות 1–5.
היא שבה להיות דמות משנית בדגראסי: הדור הבא, עונה 2, ראשית בעונות 3–5 ואורחת בעונות 1 ו-7. סך הכל היא הופיעה ב-81 פרקים.
את קייטלין גילמה השחקנית סטייסי מיסטישין.
"חטיבת הביניים דגראסי" ו"תיכון דגראסי" > ארצ'י סימפסון (סנייק)

ארצ'י סימפסון (באנגלית: Archie Simpson; נקרא לרוב בכינוי סנייק) הוא בוגר דגראסי, מחזור 1992. הוא היה ידוע כבחור הכי גבוה בשכבה ומזה מגיע הכינוי שלו. הוא היה חסר אחריות ובעיקר רצה לעשות כיף. בבגרותו הוא עבד כמורה למחשבים בדגראסי ומאוחר יותר התמנה להיות מנהל בית הספר.
הוא נשוי לספייק (כריסטין נלסון) ומגדל איתה את בתה, אמה ובנם המשותף, ג'ק, נכון לדגראסי: הכיתה הבאה. הוא יצא בעבר עם מלאני ברודי, מישל אקסט וניהל רומן עם דפני הצילקוס.
סנייק היה דמות ראשית בעונות 1–5.
הוא שב להיות דמות ראשית בדגראסי: הדור הבא, עונות 1–14 ובדגראסי: הכיתה הבאה, עונות 1–4.
הוא הופיע במספר שיא של פרקים- 256 פרקים סך הכל.
את סנייק גילם השחקן סטפן ברוגרן אשר הפך לבמאי הסדרה בהמשך.
"חטיבת הביניים דגראסי" ו"תיכון דגראסי" > כריסטין נלסון (ספייק)

כריסטין נלסון (באנגלית: Christine Nelson; נקראה לרוב בכינוי ספּייק) היא בוגרת דגראסי, מחזור 1992. היא נקראה "ספייק" בגלל התספורת שלה. היא ידועה כמי שנכנסה להיריון בגיל 14 וילדה את בתה, אמה.
היא נשואה לסנייק (ארצ'י סימפסון), נכון לדגראסי: הדור הבא, עונה 9. היא יצאה בעבר עם שיין מקיי (אבי בתה).
ספייק הייתה דמות ראשית בעונות 1–5.
היא שבה להיות דמות משנית בדגראסי: הדור הבא, עונות 1–2, ראשית בעונות 3–7 ואורחת בעונות 8–9. סך הכל היא הופיעה ב-113 פרקים.
את ספייק גילמה השחקנית אמנדה סטפטו.
"חטיבת הביניים דגראסי" ו"תיכון דגראסי" > דרק ווילר (ווילז)

דרק "ווילז" ווילר (באנגלית: Derek "Wheels" Weeler) הוא בוגר דגראסי, מחזור 1992. הוא תחילה הוצג כנער שמח שגר באושר עם הוריו המאמצים. הוא לא היה חכם בלימודים אך השקיע כמה שהוא יכול. הוא היה מאוד מוכשר במוזיקה. אחרי שפגש את אביו הביולוגי ואיבד את הוריו המאמצים בתאונת דרכים, חייו של ווילז השתנו לרעה. הוא עבר לגור עם סבא וסבתא שלו אך הם סילקו אותו מהבית אחרי שמאסו בהתנהגות שלו. בסופו של דבר הוא עלה על ההגה כשהוא שיכור והיה מעורב בתאונת דרכים. הוא הרג ילד קטן וגרם לנזק זמני לראייה של חברתו לכיתה לוסי פרננדז. הוא נשלח לכלא כתוצאה מכך.
ווילז היה דמות ראשית בעונות 1–5.
הוא שב לתפקיד אורח בדגראסי: הדור הבא בעונות 1 ו-3. סך הכל הוא הופיע ב-63 פרקים.
את ווילז גילם השחקן ניל הופ.
"חטיבת הביניים דגראסי" ו"תיכון דגראסי" > הת'ר ואריקה פארל

הת'ר פארל ואריקה פארל (באנגלית: Heather and Erica Farrell) הן תאומות זהות, בוגרות דגראסי מחזור 1992. אריקה ידועה בתור מי שנכנסה להיריון ועברה הפלה, הראשונה שעשתה זאת בסדרה.
הת'ר ואריקה היו דמויות ראשיות בעונות 1–5.
הן שבו להופעת אורח בדגראסי: הדור הבא, עונה 3. סך הכל הן הופיעו ב-66 פרקים.
את הת׳ר ואריקה גילמו השחקניות מורין ואנג׳לה דיסיץ׳.
"חטיבת הביניים דגראסי" ו"תיכון דגראסי" > לוסי פרננדז

לוסי פרננדז (באנגלית: Lucy Fernandez) היא בוגרת דגראסי, מצטיינת מחזור 1992. היא הגיעה ממנהטן ובאה ממשפחה עשירה. על אף חבריה הרבים, לוסי הייתה מאוד בודדה והוריה לא הקדישו לה תשומת לב. היא נהגה לעשות מה שהיא רוצה ומתי שהיא רוצה, גישה שסיבכה אותה בצרות לא מעט פעמים, למשל כשהיא נתפסה גונבת בגדים.
לוסי הייתה דמות ראשית בעונות 1–5 ואורחת בדגראסי: הדור הבא, עונות 1–2. סך הכל היא הופיעה ב-66 פרקים.
את לוסי גילמה השחקנית אנאיס גרנופסקי.
"חטיבת הביניים דגראסי" ו"תיכון דגראסי" > אל. די.

לוריין דלקורט (באנגלית: Lorraine Delacorte; נקראה לרוב בראשי התיבות אל. די.) היא תלמידה לשעבר בדגראסי, חלק ממחזור 1992. אביה הוא מכונאי והוא לימד אותה הרבה כישורים מעולם הרכב. יש לה הפרעות דיבור קלה. היא חלתה בלוקמיה בשנתה הראשונה בתיכון. בשל כך היא עזבה את בית הספר ומעולם לא חזרה להשלים את הלימודים.
אל. די. הייתה דמות ראשית בעונות 1–4 והופיעה ב-41 פרקים.
את אל. די. גילמה השחקנית אמנדה קוק.
"חטיבת הביניים דגראסי" ו"תיכון דגראסי" > שיין מקיי

שיין מקיי (באנגלית: Shane McKay) הוא תלמיד לשעבר בדגראסי, חלק ממחזור 1992. הוא היה החבר הראשון של כריסטין (ספייק) נלסון ואבי בתה, אמה. ספייק לא הסכימה לתת לו לקחת חלק בחייה של אמה. תחילה הוא ניסה לשלם לה דמי מזונות כל חודש, אך בשלב מסוים הוא השתמש בכסף הזה כדי לקנות כרטיסים להופעה ושיקר לספייק שאין לו כסף. בהופעה, הוא התנסה עם הסם LSD ונמצא למחרת כשהוא זרוק מתחת לגשר, ללא זיכרון של האם הוא נפל או קפץ. הוא סבל נזק מוחי קשה אחרי התקרית ועבר ללמוד בבית ספר לילדים עם צרכים מיוחדים.
ספייק לא סיפרה לאמה מה קרה לשיין, ואמה יצאה בעצמה לחפש אותו כשהייתה בת 15. הם נפגשו פעם אחת בלבד.
שיין היה דמות ראשית בעונות 1–3 ואורח בעונה 4 ובדגראסי: הדור הבא, עונה 3. סך הכל הופיע ב-40 פרקים.
את שיין גילם השחקן בילי פּארוט. (בדגראסי: הדור הבא גילם אותו השחקן ג'ונתן טורנס.)
"חטיבת הביניים דגראסי" ו"תיכון דגראסי" > אלכסה פפדופולוס

אלכסה פפדופולוס (באנגלית: Alexa Pappadopolos) היא בוגרת דגראסי, מחזור 1992. היא מגיעה מבית יווני. היא קופצנית וחברותית ומתעסקת הרבה בבנים ובמראה שלה. החברה הטובה ביותר שלה היא מישל אקסט. היא הייתה בזוגיות עם סיימון דקסטר ובהמשך אף נישאה לו.
אלכסה הייתה דמות ראשית בעונות 1–5 ואורחת בדגראסי: הדור הבא, עונה 1. סך הכל הופיעה ב-61 פרקים.
את אלכסה גילמה השחקנית איירין קוּראקוס.
"חטיבת הביניים דגראסי" ו"תיכון דגראסי" > מישל אקסט

מישל אקסט (באנגלית: Michelle Accette) היא בוגרת דגראסי, מחזור 1992. היא הייתה נערה ביישנית שצברה ביטחון עצמי ככל שהשנים עברו. בגיל 16 אביה סילק אותה מהבית אחרי שגילה שהיא יוצאת עם בי. אל. טי. והוא לא אישר לה לצאת עם נער שחור. החברה הטובה ביותר שלה היא אלכסה פפדופולוס.
מישל הייתה דמות ראשית בעונות 1–5 והופיעה ב-57 פרקים.
את מישל גילמה השחקנית מורין מקיי.
"חטיבת הביניים דגראסי" ו"תיכון דגראסי" > מלאני ברודי

מלאני ברודי (באנגלית: Melanie Brodie) היא בוגרת דגראסי, מחזור 1993. היא הייתה שחיינית ובשלב מסוים יצאה עם סנייק.
מלאני הייתה דמות ראשית בעונות 1–5 והופיעה ב-56 פרקים..
את מלאני גילמה השחקנית שרה בלינגל.
"חטיבת הביניים דגראסי" ו"תיכון דגראסי" > קת'לין מיד

קת'לין מיד (באנגלית: Kathleen Mead) היא בוגרת דגראסי, מחזור 1993. היא הייתה ידועה בהיותה רכלנית וטיפה מרושעת. אמה הייתה אלכוהוליסטית וזה השפיע מאוד על ההתנהגות שלה ובסופו של דבר על הפרעת האכילה שלה. החברה הטובה ביותר שלה היא מלאני ברודי.
קת'לין הייתה דמות ראשית בעונות 1–5 ואורחת בדגראסי: הדור הבא, עונה 1. סך הכל הופיעה ב-55 פרקים.
את קת'לין גילמה השחקנית רבקה היינס.
"חטיבת הביניים דגראסי" ו"תיכון דגראסי" > ריק מונרו

ריק מונרו (באנגלית: Rick Munro) הוא תלמיד לשעבר בדגראסי, חלק ממחזור 1993. הוא היה אמור להיות חלק ממחזור 1992 אבל הוא נשאר כיתה. אמא שלו עזבה את המשפחה זמן מה לפני שהחל ללמוד ואביו היה מכה אותו. הוא לא נהג לחייך הרבה, וקייטלין ריאן שמה לעצמה למטרה לגרום לו לחייך. בסופו של דבר השניים ניהלו זוגיות.
ריק היה דמות ראשית בעונות 1–2 והופיע ב-10 פרקים.
את ריק גילם השחקן קרייג דריסקול.